Etter første verdenskrig ble byen polsk igjen, frem til den i 1939 ble okkupert og annektert av Sovjetunionen, og byens polske majoritet ble fordrevet. Byen ble omringet av tyske styrker 14. september 1939 etter invasjonen av Polen to uker før. Sovjetiske styrker angrep 17. september, og polske styrker overga byen 22. september. Polske offiserer og menige ble internert i Sovjetunionen, og mange av offiserene ble henrettet i Katyn.